ಸೌಮ್ಯೋಕ್ತಿಗಳನ್ನು ಹಲವಾರು ವಿಧಗಳಲ್ಲಿ ರಚಿಸಬಹುದು. "ಲಂಬೋಕ್ತಿ" ಅಥವಾ "ಬಳಸುಮಾತು" ಬಹಳ ಸಾಮಾನ್ಯವಾದ ಮಾರ್ಗಗಳಲ್ಲಿ ಒಂದು - ದತ್ತ ಪದದ "ಸುತ್ತಲೂ ಮಾತನಾಡುವುದು", ಅದನ್ನು ಹೇಳದೆಯೇ ಅದನ್ನು ಸೂಚಿಸುವುದು. ಕ್ರಮೇಣ ಆ ಬಳಸುಮಾತುಗಳು ನಿರ್ದಿಷ್ಟ ಪದಗಳು ಅಥವಾ ಚಿಂತನೆಗಳಿಗೆ ಸೌಮ್ಯೋಕ್ತಿಗಳಾಗಿ ಗುರುತಿಸಲ್ಪಡುತ್ತವೆ.

ನಿಷೇಧಿತ ಪದದ(ಬೈಗುಳ ಪದದಂತಹ) ಉಚ್ಚಾರಣೆ ಅಥವಾ ಸ್ಪೆಲ್ಲಿಂಗ್ ಅನ್ನು ಬದಲಿಸಿ ಸೌಮ್ಯೋಕ್ತಿಯಾಗಿ ಪರಿವರ್ತಿಸುವುದನ್ನು "ನಿಷೇಧ ವಿರೂಪ" ಎಂದು ಕರೆಯುತ್ತಾರೆ. ಇಂಗ್ಲಿಷ್ ನಲ್ಲಿ ಬೆರಗುಗೊಳಿಸುವ ಸಂಖ್ಯೆಯ ನಿಷೇಧ ವಿರೂಪಗಳಿದ್ದು, ಅದರಲ್ಲಿ ಬಹಳ ಪದಗಳು ಕುಖ್ಯಾತ ನಾಲ್ಕಕ್ಷರದ ಪದಗಳನ್ನು ಸೂಚಿಸುತ್ತದೆ. ಅಮೆರಿಕನ್ ಇಂಗ್ಲಿಷ್ ನಲ್ಲಿ ಟೆಲಿಚಿಷನ್ ನಲ್ಲಿ ಅನುಚಿತವಾಗುವ "ಫಕ್" ನಂತಹ ಪದಗಳನ್ನು ವಿರೂಪಗೊಳಿಸಿ, ಉದಾಹರಣೆಗೆ "ಫ್ರೀಕ್" ಎಂದು ಪರಿವರ್ತಿಸಿ - ಮಕ್ಕಳ ಕಾರ್ಟೂನ್ ಗಳಲ್ಲಿ ಸಹ ಬಳಸಬಹುದು. ಕೆಲವು ಪ್ರಾಸಬದ್ಧ ಆಡುಭಾಷೆಗಳು ಸಹ ಇದೇ ಉದ್ದೇಶವನ್ನು ಈಡೇರಿಸಬಹುದು - ಒಬ್ಬ ವ್ಯಕ್ತಿಯನ್ನು "ಕಂಟ್" ಎನ್ನುವುದರ ಬದಲು "ಬೆರ್ಕ್" ಎಂದು ಕರೆಯುವುದು ಕಡಿಮೆ ಅವಮಾನಕರ ಎನ್ನಿಸಬಹುದು, "ಬೆರ್ಕ್" ಎನ್ನುವುದು "ಬೆರ್ಕೆಲೀ ಹಂಟ್" ಎನ್ನುವುದರ ಹ್ರಸ್ವರೂಪವಾಗಿದ್ದು, ಅದು "ಕಂಟ್" ಪದಕ್ಕೆ ಪ್ರಾಸಬದ್ಧ ಜೋಡನೆಯೆಂದಿದ್ದರೂ ಸಹ.

ಆಡಳಿತಶಾಹಿ ಗಳಾದ ಸೈನ್ಯದಂತಹವು ಹಾಗೂ ದೊಡ್ಡ ನಿಗಮಗಳು ಆಗಾಗ್ಗೆ ಉದ್ದೇಶಿತ ರೀತಿಯ ಸೌಮ್ಯೋಕ್ತಿಗಳನ್ನು ಹುಟ್ಟುಹಾಕುತ್ತಾರೆ.

ಸೇನಾ ಸಂಸ್ಥೆಗಳು ಜನರನ್ನು ಕೊಲ್ಲುತ್ತವೆ, ಕೆಲವೊಮ್ಮೆ ಉದ್ದೇಶಿತವಾಗಿ, ಕೆಲವೊಮ್ಮೆ ತಪ್ಪಾಗಿ; ದ್ವಯಾರ್ಥ ಪದಗಳಲ್ಲಿ, ಮೊದಲನೆಯದನ್ನು "ನ್ಯೂಟ್ರಲೈಝಿಂಗ್ ದ ಟಾರ್ಗೆಟ್" (ಗುರಿಯಾದುದನ್ನು ಇಲ್ಲವಾಗಿಸುವುದು) ಎಂದೂ, ಎರಡನೆಯದನ್ನು "ಕೊಲ್ಯಾಟರಲ್ ಡ್ಯಾಮೇಜ್" (ಅಕ್ಕಪಕ್ಕದ ಹಾನಿ) ಎಂದೂ ಕರೆಯುತ್ತಾರೆ. ರಾಜ್ಯ-ಬಾಹಿರ ಶತ್ರುಗಳನ್ನು ಉಗ್ರವಾಗಿ ನಾಶಗೊಳಿಸುವುದನ್ನು "ಶಾಂತಗೊಳಿಸುವಿಕೆ" ಎಂದು ಕರೆಯಲಾಗುವುದು. ಒಬ್ಬ ಸೈನಿಕನು ಆಕಸ್ಮಿಕವಾಗಿ ಮರಣ ಹೊಂದಿ ತನ್ನ ಕಡೆಯವರಿಂದಲೇ "ತೋಟ ಕೊಂಡುಕೊಂಡ" ಸಂದರ್ಭಗಳಲ್ಲಿ ಬಳಸುವ ಎರಡು ಸಾಮಾನ್ಯ ನುಡಿಗಟ್ಟುಗಳೆಂದರೆ "ಫ್ರೆಂಡ್ಲಿ ಫೈರ್" (ಸ್ನೇಹಮಯ ಗುಂಡುಹಾರಿಸುವಿಕೆ) ಅಥವಾ "ಬ್ಲೂ ಆನ್ ಬ್ಲೂ" (ನೀಲಿಯ ಮೇಲೆ ನೀಲಿ) ("BOBbing" ) - "ತೋಟ ಕೊಂಡುಕೊಳ್ಳು" ಎಂಬುದಕ್ಕೇ ಒಂದು ಕುತೂಹಲಕರ ಇತಿಹಾಸವಿದೆ.

ಕಾನೂನಿನ ವಿಧಿಗಳನ್ನು ಅನುಸರಿಸಿ/ಅನುಸರಿಸದೆ ವ್ಯಕ್ತಿಯನ್ನು ಕೊಲ್ಲುವ ಕಾರ್ಯಕ್ಕೆ "ಎಕ್ಸಿಕ್ಯುಷನ್" ಎಂಬ ಸೌಮ್ಯೋಕ್ತಿಯು ಬಳಕೆಯಲ್ಲಿದೆ. ಮೊದಲಿಗೆ ಷೆರೋಫ್, ಸೆರೆಮನೆಯ ವಾರ್ಡನ್, ಅಥವಾ ಇತರ ಅಧಿಕೃತ ಮೂಲಗಳು ಹೆಸರಿಸಿದ ವ್ಯಕ್ತಿಯನ್ನು ಸಾವಿಗೆ ಗುರಿಮಾಡು ಎಂದು ನೀಡಿದ ಸಾವಿನ ಆದೇಶ (ಡೆತ್ ವಾರಂಟ್) ಅನ್ನು ಕಾರ್ಯರೂಪಕ್ಕೆ ತರುವುದನ್ನು ಎಕ್ಸಿಕ್ಯುಷನ್ ಎಂದು ಕರೆಯುತ್ತಿದ್ದರು. ಕಾನೂನಿನ ಭಾಷೆಯಲ್ಲೂ "ಎಕ್ಸಿಕ್ಯುಷನ್" ಎಂದರೆ ಇತರ ವಿಧದ ಆಜ್ಞೆಗಳನ್ನು ಕಾರ್ಯರೂಪಕ್ಕೆ ತರುವುದು ಎಂದೇ ಅರ್ಥ; ಉದಾಹರಣೆಗೆ, ಯು.ಎಸ್. ಕಾನೂನಿನ ಬಳಕೆಯಲ್ಲಿ, ರಿಟ್ ಆಫ್ ಎಕ್ಸಿಕ್ಯುಷನ್ ಎಂಬುದು ನಾಗರಿಕ ವಿತ್ತ ತೀರ್ಪನ್ನು ಆಸ್ತಿಯನ್ನು ಮುಟ್ಟುಗೋಲು ಹಾಕಿಕೊಳ್ಳುವುದರ ಮೂಲಕ ಕಾರ್ಯರೂಪಕ್ಕೆ ತರಬೇಕೆಂಬ ಆದೇಶ. ಅಂತೆಯೇ, ಮಾರಕ ಇಂಜೆಕ್ಷನ್ ಸಹ ವಿಷ ನೀಡುವುದರ ಮೂಲಕ ಖೈದಿಯನ್ನು ಕೊಲ್ಲುವ ಕಾರ್ಯಕ್ಕೆ ಬಳಸುವ ಸೌಮ್ಯೋಕ್ತಿಯೆನ್ನಬಹುದು.

"ಗರ್ಭಪಾತ" ದ ಮೂಲ ಅರ್ಥ ಅಕಾಲಿಕ ಜನನ ಎಂದಿದ್ದು, ಆಗಬೇಕಾದುದಕ್ಕಿಂತಲೂ ಮುಂಚಿನ ಹುಟ್ಟು ಎಂಬ ಅರ್ಥ ಪಡೆಯಿತು. "ಅಬೋರ್ಟ್" ಎಂಬ ಪದವನ್ನು ಯಾವುದೇ ಕಾಲಕ್ಕೆ ಮುಂಚೆ ತ್ಯಜಿಸಿಬಿಡುವ ಕಾರ್ಯಕ್ಕೆ ವಿಸ್ತರಿಸಲಾಯಿತು, ಉದಾಹರಣೆಗೆ ರಾಕೆಟ್ ಅನ್ನು ಉಡಾಯಿಸುವುದನ್ನು ಅಬೋರ್ಟ್ ಮಾಡುವುದು(ಬಿಟ್ಟುಬಿಡುವುದು). ಸೌಮ್ಯೋಕ್ತಿಗಳು ಮೂಲ ಅರ್ಥದ ಸುತ್ತಲೂ ವೃದ್ಧಿಯಾಗಿವೆ. "ಗರ್ಭಪಾತ" ವೇ "ಪ್ರೇರಿತ ಗರ್ಭಪಾತ" ಮತ್ತು "ಐಚ್ಛಿಕ ಗರ್ಬಪಾತ" ಎಂಬ ವಿಶಿಷ್ಟ ಅರ್ಥಗಳನ್ನು ಹೊಂದಿದೆ. ಆದ್ದರಿಂದಲೇ ಇದರ ಸಮಾನಾಂತರವಾದ "ಸ್ವಾಭಾವಿಕ ಗರ್ಭಪಾತ" , "ಪ್ರಕೃತಿಯ ಒಂದು ಕ್ರಿಯೆ", ಎಂಬ ನುಡಿಗಟ್ಟನ್ನು ಬಿಟ್ಟು, ಹೆಚ್ಚು ತಟಸ್ಥವೆನಿಸುವ "ಗರ್ಭಸ್ರಾವ" ಎಂಬುದನ್ನು ಬಳಸಲಾಯಿತು.

ಕೈಗಾರಿಕಾ ಕೊಳಕುಗಳಾದ ಮಾಲಿನ್ಯದಂತಹವನ್ನು "ಔಟ್ ಗ್ಯಾಸಿಂಗ್" ಅಥವಾ "ರನಾಫ್" ಎಂಬ ಪದಗಳನ್ನು ಬಳಸಿ ಕರ್ಕಶತೆಯನ್ನು ತಗ್ಗಿಸಬಹುದು - ಇವು ನಡೆಯುವ ಪ್ರಕ್ರಿಯೆಗಳ ವಿವರಣೆಯಾಗುವುದೇ ವಿನಹ ಹಾನಿಕರ ಪರಿಣಾಮಗಳನ್ನು ಬಿಂಬಿಸುವುದಿಲ್ಲ. ಇವುಗಳಲ್ಲಿ ಕೆಲವು ಜನಪ್ರಿಯ ಬಳಕೆಯ ಪದಗಳ ಬದಲಿಗೆ ಬಳಸಿದ ಸರಿಯಾದ ತಾಂತ್ರಿಕ ಪಾರಿಭಾಷಿಕ ಪದಗಳು ಇರಬಹುದು, ಆದರೆ ಸೂಕ್ತತೆಗಿಂತಲೂ, ತಾಂತ್ರಿಕ ಭಾಷೆಯ ಅನುಕೂಲವೆಂದರೆ ಅದರ ಬಾವರಹಿತ ಧ್ವನಿ ಹಾಗೂ ಶ್ರೀಸಾಮಾನ್ಯರು (ಮೊದಮೊದಲಿಗಂತೂ) ಅದು ನಿಜಕ್ಕೂ ಏನೆಂದು ಗುರುತಿಸಲಾಗದಿರುವುದು; ಅನಾನುಕೂಲತೆಯೆಂದರೆ ನಿಜ ಜೀವನದ ಅನ್ವಯತೆ ಇಲ್ಲದಿರುವಿಕೆ.
ಬೈಗುಳಕ್ಕೆ ಸಂಬಂಧಿಸಿದ ಸೌಮ್ಯೋಕ್ತಿಗಳು
ಸೌಮ್ಯೋಕ್ತಿ ಟ್ರೆಡ್ ಮಿಲ್
ಸೌಮ್ಯೋಕ್ತಿಗಳ ಉಗಮ
ಲೈಂಗಿಕ ಸೌಮ್ಯೋಕ್ತಿಗಳು